1.การบริหารและพัฒนาเรียนรู้ ( 17 ม.ค. 2558)

"การบริหารและพัฒนาการเรียนรู้ ครั้งที่ 1"

(17 มกราคม 2558)

เสนอ

รศ.ดร.พิศมัย ศรีอำไพ

อาจารย์ ดร.ฤทธิไกร ไชยงาม

จัดทำโดยนายศรายุทธ สุภะโส

รหัสนักศึกษา 57010563007 สาขาวิชาหลักสูตรและการสอน

เป็นส่วนหนึ่งของวิชา 0506913 การบริหารจัดการและพัฒนาการเรียนรู้

(Learning Management and Development)

คณะศึกษาศาสตร์ มหาวิทยาลัยมหาสารคาม

PLC คือ กระบวนการต่อเนื่องที่ครูและนักการศึกษาทำงานร่วมกันในวงจรของการร่วมกันตั้งคำถาม และการทำวิจัยเชิงปฏิบัติการ เพื่อบรรลุผลการเรียนรู้ที่ดีขึ้นของนักเรียน โดยมีความเชื่อว่า หัวใจของการพัฒนาการเรียนรู้ของนักเรียนให้ดีขึ้นอยู่ที่การเรียนรู้ที่ฝังอยู่ในการทำงานของครูและนักการศึกษา PLC มีแง่มุมที่สำคัญ คือ

- เป็นกิจกรรมที่เน้นที่การเรียนรู้

- มีวัฒนธรรมร่วมมือกันเพื่อการเรียนรู้ของทุกคนทุกฝ่าย

- ร่วมกันตั้งคำถามต่อวิธีการที่ดี และสภาพปัจจุบัน

- เน้นการลงมือทำ

- มุ่งพัฒนาอย่างต่อเนื่อง

- เน้นที่ผลสัมฤทธ์ิในการเรียนรู้ของศิษย์

การใช้กระบวนการ PLC จะก่อประโยชน์ทั้งแก่นักเรียน ครูและนักการศึกษา ทำให้เกิดการเรียนรู้ที่ลึก กว้างและเชื่อมโยงทั้งกับนักเรียนและครู PLC จะช่วยเผยศักยภาพที่แท้จริงของแต่ละบุคคลออกมาผ่านกระบวนการกลุ่มกิจกรรมแคบๆ และสั้นๆ ต่อไปนี้ไม่จัดว่าเป็น PLC

- โครงการที่แคบ ตื้น และระยะเวลาสั้น

- สิ่งที่ฝ่ายบริหารกำหนดให้ทำ

- สิ่งที่ทำ 1 ปี หรือ 2 ปี แล้วจบ

- สิ่งที่ซื้อบริการที่ปรึกษาให้ทำ

- การประชุม (การที่ครูจำนวนหนึ่งนัดมาประชุมร่วมกัน

สม่ำเสมอ ยังไม่ใช่ PLC ที่แท้จริง)

- การรวมตัวกันของครูกลุ่มหนึ่งในโรงเรียน (PLC ที่แท้จริงต้องเป็นความพยายามร่วมกันทั้งโรงเรียน หรือทั้งเขตการศึกษา)

- การรวมกลุ่มกันเปลี่ยนแปลงหรือพัฒนาการจัดการเรียนการสอนของครู (PLC ที่แท้จริงต้องเป็นกิจกรรมเพื่อเปลี่ยนวัฒนธรรมการทำงานของทั้งองค์กร

- สโมสรแลกเปลี่ยนเรียนรู้จากการอ่านหนังสือ

**การทำ PLC มุ่งเป้าหมายที่การเรียนรู้**

ครูมีงานมากอยู่แล้ว กิจกรรม PLC ต้องไม่เพิ่มภาระแก่ครูและพึงระวังการเปลี่ยนแปลงที่มีผลกระทบศักดิ์ศรีของเขา แต่ PLC ต้องเข้าไปช่วยเพิ่มพูนศักด์ิศรีของความเป็นครูการทำกิจกรรม PLC ต้องมุ่งเป้าหมายไปที่การเรียนรู้ของนักเรียน คำถามหลักในการทำ PLC มี 2 คำถาม คือ 1) ต้องการให้นักเรียนเรียนอะไร และ 2) รู้ได้อย่างไรว่านักเรียนแต่ละคนได้เรียนรู้ในสิ่งนั้น หลักการสำคัญ คือ นักเรียนทุกคนได้เรียนเท่าที่จำเป็น(Essential Learning) ตามเป้าหมาย ไม่ใช่เรียนให้จบตามที่กำหนดในหลักสูตร เพื่อให้การเรียนรู้เน้นที่การเรียนเท่าที่จำเป็น

มีเครื่องมือในการเลือกความรู้ที่จำเป็นจริงๆ 2 ประการ คือ

1. ใช้เกณฑ์ 3 คำถาม ว่า

- ความรู้นี้จะคงทนจดจำไปในอนาคตหรือไม่

- ความรู้นี้จะช่วยเป็นพื้นฐานต่อการเรียนรู้เรื่องอื่นๆหรือไม่

- ความรู้นี้จะช่วยความสำเร็จในการเรียนรู้ในชั้นต่อไปหรือไม่

2. ใช้การประชุมระดมความคิดในกลุ่มครูที่เป็นสมาชิก PLCด้วยบัตร 3 คำ คือ รักษาไว้ (Keep) หยุดหรือเลิก (Drop) และสร้างสรรค์ (Create) โดยทำอย่างน้อยทุก 3 เดือน